**…… sz. napirend**

Előterjesztve: Közoktatási, Közművelődési, Sport Egészségügyi, Szociális és Lakásügyi Bizottság

**E L Ő T E R J E S Z T É S**

**a Képviselő-testület 2022. március 31-i rendes ülésére**

**Tárgy:** Döntések meghozatala a II. Kerületi Kulturális Közhasznú Nonprofit Kft. közművelődésért felelős ügyvezetői tisztség tekintetében

**Készítette:** Ötvös Zoltán

intézményirányítási osztályvezető s.k.

**Egyeztetve:**  Vargáné Luketics Gabriella

humánszolgáltatási igazgató s.k.

**Látta**: ……………………………

dr. Szalai Tibor

jegyző

……………………………

dr. Silye Tamás

jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete a 456/2021.(XII.16.) határozatával pályázatot hirdetett a II. Kerületi Kulturális Közhasznú Nonprofit Kft. közművelődésért felelős ügyvezetői tisztség betöltésére.

A Képviselő-testület a 27/2022.(I.27.) határozatával - a 39/2020.(X.30) EMMI rendelet 6. §-a alapján - a II. Kerületi Kulturális Közhasznú Nonprofit Kft. közművelődésért felelős ügyvezetői tisztség betöltésére kiírt pályázat véleményezésére bizottságot hozott létre, melynek tagjai

* a fenntartó képviseletében dr. Biró Zsolt és Gál Andrea helyi önkormányzati képviselők,
* Közgyűjteményi és Közművelődési Dolgozók Szakszervezete helyi szervezetének képviseletében Bábics Anita szakszervezeti titkár,
* kulturális szakértőként Szebeni Dóra.

A meghirdetett pályázat benyújtási határideje 2022. január 31-én lejárt.

Az állás betöltésére 2 pályázat érkezett: Fülöp Attila és dr. Molvay Norbert.

(Fülöp Attila - felhívás ellenére - nem csatolta a pályázati felhívásban előírtakat.)

A beérkezett pályázatokat megküldtük a közművelődési (kulturális) szakértő részére.

A szakértő törvényességi és szakmai szempontokat figyelembe véve értékelte a pályázatokat:

A szakértő véleményezésében megállapította, hogy

Fülöp Attila esetében a pályázat a törvényességi vizsgálat szerint érvénytelen, a pályázó kinevezése jogszerűen nem lehetséges, mivel nem rendelkezik sem az előírt végzettséggel, sem a kötelező szakmai gyakorlattal, és megbízása szakmailag sem támogatható.

dr. Molvay Norbert pályázatánál: a vonatkozó jogszabályokban előírt kötelező 5 éves szakmai gyakorlattal, valamint felsőfokú közművelődési végzettséggel nem rendelkezik.

A szakmai vezetői elképzelések leírásának tekinthető két oldalas dokumentum csak utalásszerűen tartalmaz az intézmény jelenlegi működésére vonatkozó ismereteket és a település kulturális sajátosságaira, hagyományaira való utalást.

A pályázat érvényes, de a pályázó kinevezése a törvényességi vizsgálat szerint jogszerűen nem lehetséges, mivel nem rendelkezik sem az előírt végzettséggel, sem a kötelező szakmai gyakorlattal, és megbízása szakmailag sem támogatható.

A Képviselő-testület által létrehozott bizottság - a szakértő véleményének ismeretében - személyes meghallgatásra nem hívta meg az érvényes pályázatot benyújtó dr. Molvay Róbertet.

A bizottság a fentiek alapján javasolja a Képviselő-testületnek, a II. Kerületi Kulturális Közhasznú Nonprofit Kft. közművelődésért felelős ügyvezetői tisztség betöltésére kiírt pályázatot nyilvánítsa eredménytelennek, és a pályázatot ismét írja ki.

A szakértő véleményezését, értékelését és a bizottság üléséről készült jegyzőkönyvet az előterjesztés mellékleteként csatoltuk.

Javasoljuk a Képviselő-testületnek, hogy

* a II. Kerületi Kulturális Közhasznú Nonprofit Kft. közművelődésért felelős ügyvezető tisztség betöltésére ismételten kiírt pályázat benyújtási határidejét hosszabb időben határozza meg, illetve a jogszabályban előírt közzétételi helyeken kívül a Budapesti Művelődési Központ állásajánló és a kozmuvallas.hu felületen jelentesse meg,
* az ismételt pályázat lezárásának időtartamára, de legfeljebb 120 napig Tamási Gabriellát bízza meg a Testület - munkabérének változatlan hagyása mellett - a közművelődésért felelős ügyvezetői tisztség betöltésével.

(A közművelődésért felelős ügyvezetői tisztséget 2021. december 17-től a 456/2021.(XII.16.) határozat alapján a pályázat eredményes lezárásáig, de legfeljebb 90 napig Tamási Gabriella igazgatóhelyettes látta el.)

* az ügyvezetői állás betöltésére jelentkező pályázót/pályázókat a 27/2022.(I.27.) határozattal létrehozott bizottság hallgassa meg és véleményezze.

**H a t á r o z a t i j a v a s l a t o k**

1. A Képviselő-testület úgy dönt, hogy a II. Kerületi Kulturális Közhasznú Nonprofit Kft. közművelődésért felelős ügyvezetői tisztség betöltésére kiírt pályázatot eredménytelennek nyilvánítja.

Felkéri a polgármestert, hogy - a határozati javaslat melléklete szerinti tartalommal - a közművelődésért felelős ügyvezetői tisztség betöltésére a pályázatot ismételten hirdesse meg.

**Felelős:** polgármester

**Határidő:** 2022. április 10.

*A határozati javaslat elfogadásához egyszerű többségű szavazati arány szükséges.*

1. A Képviselő-testület úgy dönt, hogy a döntés napjától a II. Kerületi Kulturális Közhasznú Nonprofit Kft. közművelődésért felelős ügyvezetői tisztség betöltésére kiírt pályázat eredményes lezárásáig, de legfeljebb 120 napra - munkabérének változatlan hagyása mellett - a közművelődésért felelős ügyvezetői tisztség betöltésére Tamási Gabriellát, a II. Kerületi Kulturális Közhasznú Nonprofit Korlátolt Felelősségű Társaság munkavállalóját bízza meg.

**Felelős:** polgármester

**Határidő:** 2022. július 31.

*A határozati javaslat elfogadásához minősített többségű szavazati arány szükséges.*

1. A Képviselő-testület úgy dönt, hogy a II. Kerületi Kulturális Közhasznú Nonprofit Kft. közművelődésért felelős ügyvezetői tisztség betöltésére kiírt pályázatokat a 27/2022.(I.27.) határozattal létrehozott bizottság véleményezi.

A bizottság tagjai a fenntartó képviseletében Gál Andrea és dr. Biró Zsolt képviselők, a Közgyűjteményi és Közművelődési Dolgozók Szakszervezete helyi szervezetének képviseletében Bábics Anita titkár,

közművelődési szakértőként Szebeni Dóra közművelődési szakértő.

Felkéri a polgármester a szükséges intézkedések megtételére.

**Felelős:** polgármester

**Határidő:** 2022. július 31.

*A határozati javaslat elfogadásához minősített többségű szavazati arány szükséges.*

**B u d a p e s t, 2022. március 21.**

**Berg Dániel**

alpolgármester